Den anonyme forfatteren av forteller at Nordøyan er det største av de seks fiskeværene, at det er bosetting der hele året – med tre eller fire «mend» (= husstander) – og at det er gudstjenester her ute både sommer og vinter. Fisket i Namdalen var på 1500-tallet delt i tre sesonger: etter torsk og lange pågikk fra laupårmesse 24. februar til sommerdagen 14. april, etter småtorsk og skrei pågikk fra sommermål til pinse. Det tredje fisket var etter småfisk som tørkes på berget. Det pågikk fra pinse til persok 29. juni.